section_heading: Produkcija
paragraph_text: Film nije snimljen linearno. Tom Hanks se udebljao 22.5&nbsp;kg tijekom pretprodukcije kako bi više izgledao kao debeljuškasti, sredovječni muškarac. Nakon što je većina filma snimljena, produkcija je pauzirana na jednu godinu kako bi glumac mogao drastično smršaviti i pustiti kosu i bradu te na taj način ličiti kao da je živio godinama na pustom otoku. Tijekom te godine pauze, Robert Zemeckis je iskoristio identičnu filmsku ekipu da snimi film Ispod površine.